Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
16 ก.พ. 2559

สรุปภาวะตลาดเช้า
– SET Index ปรับเพิ่มขึ้น 8.63 จุด (+0.67%) ปิดภาคเช้าที่ 1,297.03 จุด ด้วยมูลค่าการซื้อขาย 18,444.04 ลบ. 
– Most Positive Impact: PTT (1.50 จุด) PTTEP (0.94 จุด) AOT (0.75 จุด)
– Most Negative Impact: TASCO (-0.44 จุด) BJC (-0.25 จุด) IEC (-0.19 จุด)
 
แนวโน้มตลาดบ่าย  
“กลุ่มขนส่งพา SET บินทะยานผ่าน 1,300 จุด”  
– SET Index ขึ้นมาแรงกว่าคาด โดยสามารถขึ้นผ่านแนวต้าน 1,294 จุดในช่วงเช้ามาได้อย่างง่ายดาย กลุ่มนำตลาดในวันนี้เป็นกลุ่มขนส่ง ดีดขึ้นแรงกว่า 2.22% ดึงดัชนีบวกได้กว่า 2.13 จุด ส่วนพลังงานแม้ว่าจะปรับเพิ่มขึ้นเพียง 1.86% แต่ก็สามารถดึง SET Index ขึ้นได้กว่า 3.65 จุด 
– กระแสเงินย้อนกลับเข้าสินทรัพย์เสี่ยงยังชัดเจน ตลาดหุ้นในภูมิภาคเช้านี้ส่วนใหญ่ปรับเพิ่มขึ้นสดใส สวนทางกับการขายสินทรัพย์ปลอดภัย ราคาทองคำปรับลงแรงกว่า 1% แม้ว่ากระแสการโยกย้ายเงินเริ่มกลับเข้าสู่สภาวะปกติ แต่ก็ยังคงต้องระมัดระวังความผันผวนในตลาดอัตราแลกเปลี่ยน
ซึ่งทิศทางของ US Dollar น่าจะมีความชัดเจนอีกครั้ง หลังรายงานการประชุม FOMC รอบ 26-27 ม.ค. (Fed Minutes) ในวันที่ 17 ก.พ. นี้ เนื้อหารายงานคาดว่าจะมีรายละเอียดเกี่ยวกับแนวโน้มของอัตราดอกเบี้ยและมุมมองต่อเศรษฐกิจของ Fed หากรายละเอียดชี้นำถึงโอกาสที่ Fed จะคงดอกเบี้ยไปจนถึงกลางปี US Dollar น่าจะถูกขายอีกครั้ง ดึงสกุลอื่นๆ รวมไปถึงเงินบาทให้แข็งค่า เป็น Sentiment บวกต่อการลงทุนภาพรวม
– มองบ่ายนี้ SET Index จะขึ้นต่อเพื่อไปทดสอบ 1,300 จุด และ 1,303 จุด โดยต้องระวังจังหวะการอ่อนตัวในช่วงท้ายตลาด แต่คาดว่าจะไม่แรงไปกว่า 1,290 จุด
  – กลยุทธ์การลงทุน ยังเน้นไปที่ Big Cap PTT KTB AOT และเก็งผลประกอบการ MTLS TPCH MCS กลุ่มปันผลสูง SPALI   
 
ประเด็นจับตา/ติดตาม :  
– สหรัฐ : 19 ก.พ.59 รายงาน CPI โดย Head Line CPI ตลาดคาดไว้ที่ 1.2% ส่วน Core CPI คาดไว้ที่ 2.1%
– หุ้นแนะนำ : KTB MTLS MCS PTT 
– หุ้นเก็งกำไรระยะสั้น :  – 
 
Investment Theme:  
 1.หุ้น Big Cap รองรับความคาดหวัง Fund Flow ไหลเข้าเลือก KTB PTT 
 2.หุ้น High Dividend Yield และ High Upside PS SPALI SC MCS 
3.เก็งผลประกอบการ ไตรมาส4/58 เด่น TPCH KAMART MTLS  